કોર્પોરેશન દ્વારા નાગરિકોની નળ, ગટર, રસ્તા, સ્ટ્રીટલાઇટ સહિતની શહેરની પ્રાથમિક સુખાકારીને લગતી ફરિયાદોના ઝડપી નિરાકરણ માટે સીસીઆરએસ સિસ્ટમ અપનાવાઇ છે, જોકે સીસીઆરએસના ૧પપ૩૦૩ નંબર પર ફરિયાદ નોંધાવતા નાગરિકોને તંત્રનો કડવો અનુભવ થાય છે. ૧પપ૩૦૩માં ફરિયાદ નોંધાવ્યા બાદ કેટલાક અધિકારીઓ રીતસરની દાંડાઇ કરે છે. જે તે ફરિયાદની યોગ્ય તપાસ કર્યા વગર ફરિયાદ બંધ કરી દે છે. આ ઉપરાંત અનેક વખત નાગરિકોનો મોબાઇલ નંબર ફરિયાદ વખતે લખાવેલો હોવા છતાં કેટલાક અધિકારી સરનામું મળતું ન હોવાનું બહાનું કાઢીને ફરિયાદીની સમસ્યામાં વધારો કરે છે.